b'\n_START_ARTICLE_\nNorsk Bergindustri\n_START_PARAGRAPH_\nNorsk Bergindustri (stiftet i 2008) er en bransjeforening for mineraln\xc3\xa6ringen i Norge. Foreningen best\xc3\xa5r av ca. 160 medlemsbedrifter som produserer pukk, grus og andre bygger\xc3\xa5stoffer, malm og mineraler eller naturstein, samt leverand\xc3\xb8rer av varer og tjenester til bransjen. Norsk Bergindustri samarbeider med Norsk Industri og holder til i NHO-bygget i Oslo. Siden etableringen av foreningen i 2008 er en egen minerallov blitt innf\xc3\xb8rt (2009) og landets f\xc3\xb8rste mineralstrategi ble presentert i 2013. I 2017 var "Gr\xc3\xb8nne mineraler for framtiden" blant hovedtemaene under NHOs \xc3\xa5rskonferanse.\n_START_SECTION_\nFagkomiteer\n_START_PARAGRAPH_\nNorsk Bergindustri har en rekke ulike fagkomiteer der representanter for bedriftene m\xc3\xb8tes for \xc3\xa5 diskutere emner som milj\xc3\xb8, HMS, bergteknikk, drift og vedlikehold med mer. Mange av komiteene arrangerer jevnlig kurs og konferanser for den \xc3\xb8vrige medlemsmassen i samarbeid med foreningens sekretariat.'